Dňa 31. 1. 2014 Obchodná akadémia v Prievidzi absolvovala výlet do Bratislavy s pánom profesorom Malegom z predmetu Podnikanie v cestovnom ruchu. Hlavným dôvodom tejto exkurzie bolo SlovakiaTour – veľtrh cestovného ruchu. Okrem toho sme však navštívili aj Pállfyho palác, absolvovali sme aj prechádzku okolo Bratislavského hradu. Ďalej sme boli v Slovenskom národnom divadle.

Po príchode do Bratislavy sme mali nečakanú prehliadku parlamentu. Mali sme možnosť vidieť rokovaciu sálu a poslancov priamo pri hlasovaní. NEPÁČILO sa mi ich správanie, a že to mali všetci do slova „na háku“. Jeden si tam čistil ucho, druhý ťukal na telefóne, iní sa smiali a stále ich museli utišovať. Aj napriek tomuto všetkému som rada, že som si mohla pozrieť budovu parlamentu. Bol to pre mňa zážitok, pretože nie každý ma možnosť dostať sa na také miesto. Stretla som pána Hrušovského, ktorý si pripravoval svoju kampaň do volieb. Nevyhla som sa ani stretnutiu s pánom Krajcerom.

Presunuli sme sa k hradu, odkiaľ sme mali možnosť vidieť väčšiu časť nášho hlavného mesta. Popri hrade sme sa presunuli k Pállfyho palácu, kde sme mali možnosť prezrieť si Krénovú pasáž. Pasáž tvorila iba jedna miestnosť. Neskutočne sa mi to páčilo. Skladala sa so samých kníh a na zemi boli zrkadlá. Tieto zrkadlá tvorili taký efekt, že sme mali pocit že to nemá koniec, preto je to nevhodné pre ľudí, ktorý majú strach z výšok.

Potom sme sa presunuli na SLOVAKIATOUR – veľtrh cestovného ruchu, ktorý sa konal v Inchebe. Na prvom poschodí sa nachádzali Gastro dni, kde sme mohli ochutnať rôzne jedlá a nápoje. Na druhom poschodí sa nachádzala prehliadka niekoľkých cestovných agentúr - slovenských i zahraničných, ktoré ponúkali zájazdy do rôznych krajín Páčila sa mi možnosť zapojenia do rôznych súťaží o rôzne zaujímavé výhry.

Večer sme sa presunuli do Slovenského národného divadla, kde sme sa zúčastnili divadelného predstavenia Romea a Júlio. Hlavnými hercami boli Soňa Ferancová a Laci Strike. Veľmi sa mi páčila forma vyjadrenia filmu v tanečnom podaní. Predstavenie bolo super len nemuselo skončiť tak skoro a mohli tam pridať ešte pár tanečných vystúpení.

Aj napriek nie moc priaznivému počasiu sa mi tento výlet páčil, a kto nebol môže ľutovať, lebo sme mali možnosť vidieť niekoľko zaujímavých miest počas jedného dňa. ☺